സ്വപ്നങ്ങള്ക്ക് ഉണര്വ് നല്കി കായികസമുച്ചയ നിര്മാണം കൂറ്റനാട്: ജില്ലയുടെ പടിഞ്ഞാറന് മേഖലയുടെ കായികസ്വപ്നങ്ങള്ക്ക് ഉണര്വേകി ചാത്തനൂര് ഗവ. ഹയര് സെക്കന്ഡറി സ്കൂളിലെ കായികസമുച്ചയ നിര്മാണം അന്തിമഘട്ടത്തില്. ആറുവരി സിന്തറ്റിക് ട്രാക്കിെന്റയും ഉള്വശത്ത് ഫുട്ബാള് കോര്ട്ടിെന്റയും നിര്മാണം പൂര്ത്തിയായി. മൈതാനത്തിെന്റ വശങ്ങളിലായി ഹൈമാസ്റ്റ് വെളിച്ചസംവിധാനങ്ങളും ഒരുക്കി.കായിക യുവജനക്ഷേമവകുപ്പ് കിഫ്ബിയുടെ ധനസഹായത്തോടെയാണ് സിന്തറ്റിക് ട്രാക്കും ഗാലറിയുമടക്കമുള്ളവ പണിയുന്നത്. യു.ഡി.എഫ് സര്ക്കാറിെന്റ കാലത്താണ് ബജറ്റില് തുക അനുവദിച്ചത്.മൈതാനം പുതിയരീതിയിലേക്ക് മാറ്റാന് അഞ്ച് കോടി രൂപ ചെലവില് 2018 ഒക്ടോബര് ആറിനാണ് കിഫ്ബിയുടെ നേതൃത്വത്തില് പണി തുടങ്ങിയത്. സര്ക്കാറില്നിന്ന് ലഭിച്ച തുക തികയാതെ വന്നതോടെ കിഫ്ബി അധികമായി മൂന്ന് കോടിയുടെ അടങ്കല് സര്ക്കാറിന് നല്കുകയും തുക അനുവദിക്കുകയുമായിരുന്നു. നിലവില് എട്ട് കോടിയുടെ പ്രവര്ത്തനങ്ങളാണ് നടക്കുന്നത്.20 ഏക്കറിലുള്ള വിദ്യാലയത്തില് അഞ്ചേക്കറിലായാണ് കായികസമുച്ചയത്തിെന്റ പണി പുരോഗമിക്കുന്നത്. ചുറ്റമതിലുകളുടെ പണിയും മൈതാനത്തിലേക്ക് കടക്കുന്ന വഴികളിലേക്കുള്ള ഇന്റര്ലോക്ക് പാകലും കഴിഞ്ഞു. ആറുവരി സിന്തറ്റിക് ട്രാക്ക് എട്ട് വരിയാക്കണമെന്നും സ്പോര്ട്സ് ഹോസ്റ്റല് നിര്മിക്കണമെന്നുമുള്ള അഭിപ്രായം അവലോകനയോഗത്തിലുണ്ടായി.